**Usmernenie č. 2/2009**

**orgánu finančného riadenia Európskeho poľnohospodárskeho fondu pre rozvoj vidieka**

**k predkladaniu žiadostí o platbu v rámci Programu rozvoja vidieka SR 2007 – 2013**

**od 15. júla 2009**

|  |  |  |
| --- | --- | --- |
| **Predmet usmernenia** | predkladanie žiadostí o platbu v rámci Programu rozvoja vidieka SR 2007 – 2013 od 15. júla 2009 | |
| **Vydáva** | Ministerstvo pôdohospodárstva SR, Sekcia pôdohospodárskej politiky a rozpočtu | |
| **Dátum vydania** | 15. 07. 2009 | |
| **Dátum účinnosti** | 15. 07. 2009 | |
| **Schválil** | Ing. Ľubomír Partika  generálny riaditeľ sekcie pôdohospodárskej politiky a rozpočtu | podpis |

**Úvod**

V súlade s platnou verziou Systému finančného riadenia Európskeho poľnohospodárskeho fondu pre rozvoj vidieka, verzia 2.0, predkladá príjemca v rámci opatrení Programu rozvoja vidieka SR 2007 – 2013 od 1. 1. 2009 žiadosť o platbu spolu so stanovenými prílohami v mene euro.

Postup príjemcu pri predkladaní žiadosti o platbu od 15. 7. 2009, a to najmä v prípadoch, keď v žiadosti o platbu deklaruje použitie oprávnených výdavkov v slovenských korunách, je stanovený v usmernení č. 2/2009 orgánu finančného riadenia Európskeho poľnohospodárskeho fondu pre rozvoj vidieka, ktorým sa zároveň ruší usmernenie č. 1/2009 orgánu finančného riadenia Európskeho poľnohospodárskeho fondu pre rozvoj vidieka.

Usmernenie č. 2/2009 orgánu finančného riadenia Európskeho poľnohospodárskeho fondu pre rozvoj vidieka je vypracované v súvislosti s aktualizáciou Systému finančného riadenia Európskeho poľnohospodárskeho fondu pre rozvoj vidieka vo verzii 2.0 systému.

**1. Predkladanie žiadosti o platbu v roku 2009**

V súlade so systémom finančného riadenia Európskeho poľnohospodárskeho fondu pre rozvoj vidieka, verzia 2.0, **od 1. 1. 2009 predkladá príjemca žiadosť o platbu spolu so stanovenými prílohami v mene EUR. Žiadosť o platbu sa pritom môže týkať oprávnených výdavkov deklarovaných tak v mene SKK, ako aj v mene EUR.**

**2. Deklarovanie oprávnených výdavkov**

**a) Oprávnené výdavky v mene SKK**

**Oprávnené výdavky, ktoré príjemca uhradil** dodávateľovi/zhotoviteľovi (v prípade refundácie) **resp. na ktoré dodávateľ/zhotoviteľ vystavil faktúry** príjemcovi (v prípade predfinancovania) **do 31. 12. 2008**, **príjemca deklaruje** v prílohe č. 1 žiadosti o platbu **v mene SKK** (ďalej „výdavky deklarované v SKK“)**, pričom deklarované čiastky sa** vo formulári automaticky orientačne **prepočítajú na menu EUR konverzným kurzom 30,1260 SKK/1 EUR.**

**Deklarovaná suma celkom v mene SKK sa prepočíta na menu EUR konverzným kurzom 30,1260 SKK/1 EUR a zaokrúhli sa nadol na celý cent**.

**b) Oprávnené výdavky v mene EUR**

**Oprávnené výdavky, ktoré príjemca uhradil** dodávateľovi/zhotoviteľovi (v prípade refundácie a zúčtovania zálohovej platby) **resp. na ktoré dodávateľ/zhotoviteľ vystavil faktúry** príjemcovi (v prípade predfinancovania) **od 1. 1. 2009, príjemca deklaruje** v prílohe č. 1 žiadosti o platbu **v mene EUR** (ďalej „výdavky deklarované v EUR“).

**3. Príloha č. 1 žiadosti o platbu v roku 2009**

**a) Zoznam deklarovaných výdavkov**

Od 1. 1. 2009 **príjemca predkladá prílohu č. 1** žiadosti o platbu (refundácia/ predfinancovanie/zúčtovanie zálohovej platby) **na formulári v závislosti od meny**, v ktorej deklaruje oprávnené výdavky.

Príjemca, ktorý deklaruje **výdavky výlučne v mene SKK**, použije ako prílohu č. 1 žiadosti o platbu **formulár** „Zoznam deklarovaných výdavkov “ uvedený **v prílohe 9.3 systému finančného riadenia** Európskeho poľnohospodárskeho fondu pre rozvoj vidieka(EPFRV)a označí ho ako **„Príloha číslo 1 (SKK)“**. Deklarovaná suma celkom v SKK automaticky prepočítaná konverzným kurzom na menu EUR a zaokrúhlená nadol na najbližší cent predstavuje „Výdavky deklarované v SKK“. Výdavky deklarované v EUR sú nulové a výdavky deklarované spolu sa rovnajú výdavkom deklarovaným v SKK. Celková výška žiadosti o platbu (refundácia/predfinancovanie/zúčtovanie zálohovej platby) predstavuje podiel „Výdavkov deklarovaných spolu“, ktorý sa rovná % z celkových oprávnených výdavkov na realizáciu predmetu zmluvy o poskytnutí nenávratného finančného príspevku, ktoré sa PPA v zmluve zaviazala poskytnúť príjemcovi. Celkovú výšku žiadosti o platbu príjemca uvedie aj vo formulári žiadosti o platbu, v časti 5 Platba príspevku (s výnimkou zúčtovania zálohovej platby, kedy príjemca v časti 5 Platba príspevku uvedie sumu „Výška žiadosti o platbu po zúčtovaní zálohovej platby“, t.j. celkovú výšku žiadosti o platbu zníženú o poskytnutú zálohovú platbu na projekt).

Príjemca, ktorý deklaruje **výdavky výlučne v mene EUR**, použije ako prílohu č. 1 žiadosti o platbu **formulár** „Zoznam deklarovaných výdavkov “ uvedený **v prílohe 9.4 systému finančného riadenia** Európskeho poľnohospodárskeho fondu pre rozvoj vidieka a označí ho ako **„Príloha číslo 1 (EUR)“**. Formulár žiadosti o platbu príjemca vyplní v mene EUR na základe uvedenej prílohy.

Príjemca, ktorý v rámci jednej žiadosti o platbu (refundácia/predfinancovanie/zúčtovanie zálohovej platby) deklaruje **výdavky v mene SKK aj v mene EUR**, je povinný deklarovať oprávnené výdavky v rôznych menách oddelene, t.j. samostatne oprávnené výdavky v mene SKK a samostatne oprávnené výdavky v mene EUR. Príjemca preto použije ako prílohu č. 1 žiadosti o platbu **dva formuláre** „Zoznam deklarovaných výdavkov “, a to:

1. formulár uvedený **v prílohe 9.3 systému finančného riadenia** EPFRV, v ktorom uvedie výdavky deklarované v mene SKK a označí ho ako **„Príloha číslo 1 (SKK)“**,

2. formulár uvedený **v prílohe 9.4 systému finančného riadenia** EPFRV, v ktorom uvedie výdavky deklarované v mene EUR a označí ho ako **„Príloha číslo 1 (EUR)“**.

Výdavky deklarované v mene SKK sa automaticky orientačne prepočítajú konverzným kurzom na menu EUR (ako je uvedené v bode 2 a) tohto usmernenia). Deklarovaná suma celkom v SKK automaticky prepočítaná konverzným kurzom na menu EUR a zaokrúhlená nadol na najbližší cent predstavuje „Výdavky deklarované v SKK“. Príjemca vyplní pole „Výdavky deklarované v EUR“ na základe výpočtu „deklarovanej sumy celkom v EUR“ vo formulári „Príloha číslo 1 (EUR)“. „Výdavky deklarované spolu“ sa rovnajú súčtu „výdavkov deklarovaných v SKK“ prepočítaných na menu EUR a „výdavkov deklarovaných v EUR“. Celková výška žiadosti o platbu (refundácia/predfinancovanie/zúčtovanie zálohovej platby) predstavuje podiel „Výdavkov deklarovaných spolu“, ktorý sa rovná % z celkových oprávnených výdavkov na realizáciu predmetu zmluvy o poskytnutí nenávratného finančného príspevku, ktoré sa PPA v zmluve zaviazala poskytnúť príjemcovi. Celkovú výšku žiadosti o platbu príjemca uvedie aj vo formulári žiadosti o platbu, v časti 5 Platba príspevku (s výnimkou zúčtovania zálohovej platby, kedy príjemca v časti 5 Platba príspevku uvedie sumu „Výška žiadosti o platbu po zúčtovaní zálohovej platby“, t.j. celkovú výšku žiadosti o platbu zníženú o poskytnutú zálohovú platbu na projekt).

Kompletnú **žiadosť o platbu (predfinancovanie**), ktorú príjemca predložil platobnej agentúre **do 31. 12. 2008 v mene SKK** a na základe ktorej mu boli na jeho účet **pripísané prostriedky po 1. 1. 2009 prepočítané konverzným kurzom v mene EUR, zúčtuje príjemca v mene EUR**.

**b) Použitie žiadanej zálohovej platby - zrušené**

**c) Výpočet paušálnej platby**

V roku 2009 predkladá príjemca opatrenia 142 Podporovanie vzniku odbytových organizácií výrobcov **prílohu č. 1 žiadosti o platbu (paušálna platba)**, t.j. príloha číslo 1: „Výpočet paušálnej platby“, **na formulári uvedenom v prílohe 9.5 systému finančného riadenia** EPFRV.

**Výšku oprávnených tržieb**, z ktorých sa vypočíta výška paušálnej platby **v žiadosti o platbu (paušálna platba), vyplní príjemca v mene SKK**.

**4. Nezúčtované prostriedky v mene SKK**

**Sumu nezúčtovanej časti poskytnutých zálohových platieb, resp. poskytnutého predfinancovania, ktoré boli príjemcovi vyplatené v mene SKK, je príjemca** **povinný** v súlade so systémom finančného riadenia Európskeho poľnohospodárskeho fondu pre rozvoj vidieka, verzia 1.2, **vrátiť platobnej agentúre prepočítanú konverzným kurzom v mene EUR**.

Poznámka:

Povolené prípady predkladania žiadosti o platbu od 15. 7. 2009 obsahuje príloha 1 tohto usmernenia.